Shaya

Η Μαριάννα Χάνσεν (γενν. 17 Φεβρουαρίου 1983) γνωστή με το ψευδώνυμο Shaya είναι Ελληνίδα τραγουδίστρια. Υπήρξε μέλος του συγκροτήματος Hi-5 αλλά πλέον κάνει σόλο καριέρα.

 Η Shaya γεννήθηκε στις 17 Φεβρουαρίου 1983 στη Δανία από όπου κατάγεται και ο πατέρας της, ενώ η μητέρα της έχει καταγωγή από τη Γουιάνα. Σε ηλικία 6 ετών, η Shaya μετακόμισε με τη μητέρα της στη Σουηδία, ύστερα από το διαζύγιο των γονιών της, ενώ το 1994, μετανάστευσε για ακόμη μια φορά με τη μητέρα της, στην Ελλάδα και συγκεκριμένα στη Θεσσαλονίκη, όπου και έμεινε μέχρι την ενηλικίωση της. Σε ηλικία 18 ετών μετακόμισε στην Καβάλα και εργάστηκε σε νυχτερινά μαγαζιά της πόλης. Το 2001, η Shaya κυκλοφορεί το πρώτο της τραγούδι ως σόλο καλλιτέχνης με τίτλο "Ελευθερώστε με". Μεταξύ του 2001 και του 2003, τραγούδησε σε πολλά κλαμπ στη Θεσσαλονίκη, ώσπου με ενθάρρυνση ενός φίλου, το 2003, πηγαίνει στην Αθήνα, για να πάρει μέρος στην ελληνική εκδοχή του σόου ταλέντων "Popstars". Εκεί, κερδίζει την πρώτη θέση και μια θέση στο γυναικείο συγκρότημα Hi-5. Μέσα σε μόλις δύο χρόνια, το συγκρότημα κυκλοφόρησε τρία άλμπουμ, κάνοντας μεγάλη επιτυχία στην Ελλάδα. Το 2005, τα μέλη του συγκροτήματος αποφασίζουν από κοινού τη διάλυση του γκρουπ, έπειτα από τη λήξη του συμβολαίου, της συνεργασίας τους. Μετά απο την απόφαση των Hi-5 να χωρίσουν ως συγκρότημα, η Shaya παίρνει την απόφαση να ακολουθήσει solo καριέρα. Το 2008, η Shaya και ο Κώστας Μαρτάκης, επιλέγονται για να τραγουδήσουν την ελληνική εκδοχή του soundtrack της ταινίας της Disney, High School Musical 3: Senior Year. Το 2009 η Shaya και οι Stavento κυκλοφορούν το τραγούδι "Πριν σε γνωρίσω" και έρχονται υποψήφιοι στη κατηγορία "Καλύτερο Hip-Hop Video Clip της Χρονιάς" στα Mad Video Music Awards. Την ίδια χρονιά, συνεργάζεται με τον ράπερ Stereo Mike για το τραγούδι "Εσύ και Εγώ". Το 2010, η Shaya υπέγραψε συμβόλαιο με τη δισκογραφική εταιρία "Sony Music" της Ελλάδας και το Μάιο του ίδιου έτους, κυκλοφορεί το single "Παίζεις". Toν Ioύνιο του 2010, συνεργάζεται με τον Mark F. Angelo για το τραγούδι "Far From Everything" και αργότερα κυκλοφορούν και άλλα τραγούδια της, μέσα από το άλμπουμ "Ανάσταση". Το 2011, επιλέγεται με τον Mark Angelo να ανοίξουν τη συναυλία του τραγουδιστή-ράπερ Νταβίντ Γκετά, η οποία έγινε στο Μαυροβούνιο. Την ίδια χρονιά, Shaya & Mark Angelo κερδίζουν αρκετά βραβεία ενώ η Shaya, συμμετέχει και στο ελληνικό show Dancing On Ice όπου κατακτά την 5η θέση. Μέχρι το 2013, κυκλοφορεί κι άλλα τραγούδια ώσπου έρχεται κάτι διαφορετικό στην καριέρα της. Συμμετέχει και μάλιστα με πρωταγωνιστικό ρόλο στο musical "Priscilla" δίπλα στη Demy και την Μελίνα Μακρή. Το καλοκαίρι του 2014, η Shaya επισκέφθηκε τη Δανία προκειμένου να ηχογραφήσει δύο από τα τραγούδια του νέου album και να δώσει συναυλίες στο φεστιβάλ μιας εβδομάδας, στο Koge Festuge, κοντά στη Κοπεγχάγη. Το Φεβρουάριο του 2015, επιλέχθηκε από τον ελληνικό ραδιοτηλεοπτικό σταθμό ΝΕΡΙΤ να διαγωνιστεί ως μια από τις 5 ελληνικές συμμετοχές στη Eurovsion, εκπροσωπόντας την Ελλάδα με το τραγούδι "Sunshine". Αν και αρχικά όλοι πίστευαν ότι η εκπρόσωπος της χώρας μας, θα είναι η Shaya, τελικά κατάφερε να κατακτήσει τη 3η θέση στον Ελληνικό τελικό, ο οποίος έγινε στις 4 Μαρτίου. Νικήτρια και εκπρόσωπος της Ελλάδας, αναδείχθηκε η Μαρία Έλενα Κυριάκου ενώ η Shaya υπέγραψε με τη δισκογραφική εταιρεία Planetworks και δήλωσε πως στο μέλλον ίσως λαβεί ξανά μέρος στη Eurovision. Το 2015 ξεκίνησε η σχέση της με τον μουσικό-ηχολήπτη Θοδωρή Παπαντώνη, με τον οποίο απέκτησε έναν γιο, τον Ιάσονα (γενν. 5 Ιουλίου 2017). Το ζευγάρι παντρεύτηκε στις 30 Σεπτεμβρίου 2018.